stanford-oval/wikipedia huggingface dataset:
ปราสาทศีขรภูมิ

| ปราสาทศีขรภูมิ |
| --- | --- |
Prasat Sikhoraphum
ปราสาทศีขรภูมิ

ข้อมูลทั่วไป
ประเภท: ปราสาทหิน
สถาปัตยกรรม: ศิลปะแบบนครวัด
เมือง: อำเภอศีขรภูมิ จังหวัดสุรินทร์
ประเทศ: ประเทศไทย
เริ่มสร้าง: ราวพุทธศตวรรษที่ 17
ข้อมูลทางเทคนิค
โครงสร้าง: ปราสาทอิฐ5หลังบนฐานเดียวกัน
ปราสาทศีขรภูมิ หรือ ปราสาทระแงง  ตั้งอยู่ข้างวัดบ้านปราสาท บ้านปราสาท ตำบลระแงง อำเภอศีขรภูมิ จังหวัดสุรินทร์ ปราสาทหลังนี้เป็นปราสาทที่งดงามที่สุดในจังหวัดสุรินทร์ โดยสมเด็จพระเจ้าบรมวงศ์เธอ กรมพระยาดำรงราชานุภาพ และพระธิดาทั้ง 3 (มี หม่อมเจ้าพูนพิศมัย ดิศกุล เป็นต้น) ได้เดินทางมาเยือนเมื่อ มกราคม - กุมภาพันธ์ 2472 (นับอย่างใหม่ต้องปี พ.ศ. 2473) และได้ถูกรวมเข้ากันกับอุทยานประวัติศาสตร์กลุ่มปราสาทตาเมือนและปราสาทศีขรภูมิ
ประวัติ

จากลักษณะทางศิลปกรรม สันนิษฐานว่าสร้างราวพุทธศตวรรษที่ 17 เป็นศาสนสถานในลัทธิไศวนิกาย และในพุทธศตวรรษที่ 22 มีการบูรณะเพิ่มเติมที่องค์ปราสาทแถวหลังฝั่งทิศใต้ เป็นแบบศิลปะล้านช้าง และยังมีจารึกอักษรธรรมปรากฏอยู่ ณ ปราสาทหลังนี้
ปี พ.ศ. 2531 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงนำ พระอาจารย์ของนักเรียนนายร้อย จปร. ได้มาศึกษาที่โบราณสถานแห่งนี้ และก็ได้มีการบูรณะปราสาทศีขรภูมิ ให้ดูงามเด่นเป็นสง่าน่าภาคภูมิใจแก่แขกบ้านแขกเมืองที่มาเยือนเมืองปราสาทหินโบราณแห่งนี้
ลักษณะทางสถาปัตยกรรม

ปราสาทศีขรภูมิมีลักษณะเป็นปรางค์หมู่ 5 องค์ เป็นปราสาทก่ออิฐไม่สอปูน ตั้งอยู่บนฐานศิลาแลงเดียวกัน โดยตัวฐานก่อด้วยศิลาแลงกว้าง 25 เมตร ยาว 26 เมตร สูง 1.5 เมตร โดยมีคูน้ำกว้าง 125 เมตร ล้อมรอบสามด้าน โดยเว้นด้านตะวันออกอันเป็นทางเข้าไว้
ปรางค์ประธานสูงประมาณ 32 เมตร ทับหลังเป็นภาพพระศิวนาฏราชสิบกร ทรงฟ้อนรำอยู่เหนือเกียรติมุข ภายใต้วงโค้งลายท่อนมาลัย ซึ่งสลักเป็นภาพพระคเณศ พระพรหม พระวิษณุ และพระอุมาโดยทับหลังชิ้นนับเป็นทับหลังที่มีความสวยงามและสมบูรณ์ที่สุดชิ้นหนึ่งของเมืองไทย บริเวณเสากรอบประตูสลักเป็นรูปนางอัปสรถือดอกบัว และทวารบาลยืนกุมกระบอง ซึ่งนางอัปสราที่ปราสาทศีขรภูมินี้มีลักษณะคล้ายกับนางอัปสราที่ปราสาทนครวัด ประเทศกัมพูชา ซึ่งไม่พบที่ปราสาทศิลปะเขมรโบราณแห่งใดอีกเลยในประเทศไทย พบที่ปราสาทศีขรภูมิเพียงแห่งเดียวเท่านั้น
แหล่งข้อมูลอื่น

ข้อมูลปราสาทศรีขรภูมิ จังหวัดสุรินทร์
ปราสาทศรีขรภูมิ
14°56′40″N 103°47′53″E﻿ / ﻿14.94444°N 103.79806°E﻿ / 14.94444; 103.79806
ลาฟอนซา บัตเลอร์

| ลาฟอนซา บัตเลอร์ |
| --- | --- |
Laphonza Butler
บัตเลอร์ ใน ค.ศ. 2023

สมาชิกวุฒิสภาสหรัฐ จาก รัฐแคลิฟอร์เนีย
อยู่ในวาระ
เริ่มดำรงตำแหน่ง  1 ตุลาคม ค.ศ. 2023ดำรงตำแหน่งร่วมกับ อเล็กซ์ ปาดิลลา
แต่งตั้งโดย: กาวิน นิวซัม
ก่อนหน้า: ไดแอน ไฟน์สไตน์
 
ข้อมูลส่วนบุคคล
เกิด: ลาฟอนซา โรมานิค บัตเลอร์  (1979-05-11) 11 พฤษภาคม ค.ศ. 1979 (45 ปี) แมกโนเลีย รัฐมิสซิสซิปปี สหรัฐ
พรรคการเมือง: เดโมแครต
คู่สมรส: เนเนกิ ลี
บุตร: 1
การศึกษา: มหาวิทยาลัยแจ็คสันสเตต (BA)
ลายมือชื่อ: 
เว็บไซต์: เว็บไซต์ทางการ

ลาฟอนซา โรมานิค บัตเลอร์ (อังกฤษ: Laphonza Romanique Butler /ləˈfɔːnzə/ lə-fon-zə; เกิด 11 พฤษภาคม ค.ศ. 1979) นักการเมืองชาวอเมริกัน เป็นสมาชิกวุฒิสภาสหรัฐจากรัฐแคลิฟอร์เนียตั้งแต่ ค.ศ. 2023 สังกัดพรรคเดโมแครต
เมื่อวันที่ 1 ตุลาคม ค.ศ. 2023 กาวิน นิวซัม ผู้ว่าการรัฐแคลิฟอร์เนีย ได้เลือกให้บัตเลอร์ดำรงตำแหน่งสมาชิกวุฒิสภาสหรัฐแทน ไดแอน ไฟน์สไตน์ ที่เสียชีวิตลง และเธอเป็นสมาชิกวุฒิสภาสหรัฐเชื้อสายแอฟริกันคนแรกที่เป็นเลสเบี้ยน
ประวัติและการศึกษา

บัตเลอร์เกิดที่เมืองแมกโนเลีย รัฐมิสซิสซิปปี เธอเป็นลูกคนสุดท้องจากจำนวนพี่น้องสามคน พ่อของเธอเสียชีวิตด้วยโรคหัวใจเมื่อเธออายุ 16 ปี เธอสำเร็จการศึกษาจากโรงเรียนมัธยมเซาท์ไพค์ใน ค.ศ. 1997 และสำเร็จการศึกษาระดับปริญญาตรีสาขารัฐศาสตร์จากมหาวิทยาลัยแจ็กสันสเตตใน ค.ศ. 2001
สมาชิกวุฒิสภา > การแต่งตั้ง

ในเดือนกุมภาพันธ์ ค.ศ. 2023 ไดแอนน์ ไฟน์สไตน์ สมาชิกวุฒิสภาสหรัฐจากรัฐแคลิฟอร์เนียในขณะนั้น ประกาศว่าจะไม่ลงชิงตำแหน่งสมาชิกวุฒิสภาต่อเป็นสมัยที่ 6 ใน ค.ศ. 2024 เมื่อวันที่ 29 กันยายน ค.ศ. 2023 ไฟน์สไตน์เสียชีวิตลงด้วยอายุ 90 ปี และในช่วงเวลาที่ตำแหน่งสมาชิกวุฒิสภาว่างลง ได้มีนักการเมืองหลายคนประกาศชิงที่นั่งสมาชิกวุฒิสภา แต่ เกวิน นิวซัม ผู้ว่าการรัฐแคลิฟอร์เนีย เคยให้คำมั่นว่าจะแต่งตั้งผู้หญิงผิวสีเข้ารับตำแหน่งนี้
เมื่อวันที่ 1 ตุลาคม ค.ศ. 2023 นิวซัมได้เลือกบัตเลอร์ให้ดำรงตำแหน่งสมาชิกวุฒิสภาแทนไฟน์สไตน์ บัตเลอร์ได้รับเลือกแม้จะไม่ได้อาศัยอยู่ในรัฐแคลิฟอร์เนีย เนื่องจากเธอย้ายไปอยู่ที่รัฐแมริแลนด์ใน ค.ศ. 2021 รัฐธรรมนูญสหรัฐกำหนดให้สมาชิกวุฒิสภาต้องเป็น "ผู้อยู่อาศัย" ในรัฐที่ตนเองเป็นผู้แทนเท่านั้น จึงทำให้เธอต้องย้ายกลับมาที่รัฐแคลิฟอร์เนียก่อนเข้ารับตำแหน่ง และเมื่อวันที่ 19 ตุลาคม ค.ศ. 2023 เธอประกาศว่าจะไม่ลงชิงตำแหน่งสมาชิกวุฒิสภาต่อในการเลือกตั้ง ค.ศ. 2024
เธอเป็นสมาชิกวุฒิสภาสหรัฐจากรัฐแคลิฟอร์เนียคนแรกที่เป็นเลสเบี้ยน และเป็นสมาชิกวุฒิสภาสหรัฐหญิงผิวสีคนแรก เธอสาบานตนต่อที่ประชุมวุฒิสภาเมื่อวันที่ 3 ตุลาคม ค.ศ. 2023
ชีวิตส่วนตัว

บัตเลอร์เป็นเลสเบี้ยน อยู่กับภรรยาของเธอ เนเนกิ ลี มีลูกสาวหนึ่งคน เธอกับครอบครัวย้ายไปอยู่รัฐแมริแลนด์ใน ค.ศ. 2021 ภูมิลำเนาของเธออยู่ในเทศมณฑลลอสแอนเจลิส และในเดือนตุลาคม ค.ศ. 2023 เมื่อได้รับแต่งตั้งเป็นสมาชิกวุฒิสภา เธอจึงได้ย้ายภูมิลำเนากลับไปที่รัฐแคลิฟอร์เนีย
แหล่งข้อมูลอื่น

เว็บไซต์ทางการ เก็บถาวร 2023-12-13 ที่ เวย์แบ็กแมชชีน
ข้อมูลการออกสื่อ บน ซี-สแปน
บัตเลอร์สาบานตนต่อรองประธานาธิบดีสหรัฐ กมลา แฮร์ริส ใน ค.ศ. 2023
การเรียงสับเปลี่ยน

ในหลายสาขาของคณิตศาสตร์ การเรียงสับเปลี่ยน (อังกฤษ: permutation) อาจมีความหมายที่แตกต่างกันดังที่จะได้กล่าวต่อไป ซึ่งทั้งหมดนั้นเกี่ยวกับการจับคู่สมาชิกต่าง ๆ ของเซต ไปยังสมาชิกตัวอื่นในเซตเดียวกัน ตัวอย่างเช่น การเปลี่ยนลำดับสมาชิกของเซต
นิยาม > ในคณิตศาสตร์เชิงการจัด

การเรียงสับเปลี่ยน เป็นการทำให้เข้าใจว่าหมายถึง "ลำดับ" ที่ประกอบด้วยสมาชิกจากเซตจำกัด และแต่ละตัวมีเพียงตัวเดียว แนวคิดของลำดับนั้นแตกต่างจากแนวคิดของเซต นั่นคือสมาชิกของลำดับจะปรากฏโดยลำดับอย่างหนึ่ง ซึ่งมีสมาชิกตัวที่หนึ่ง ตัวที่สอง ฯลฯ ต่างกับสมาชิกของเซตซึ่งไม่มีการเรียงลำดับ เช่น {1, 2, 3} กับ {3, 2, 1} ก็ถือว่าเป็นเซตเดียวกัน
อย่างไรก็ตาม ความหมายดั้งเดิมของการเรียงสับเปลี่ยนที่ใช้ในคณิตศาสตร์เชิงการจัดก็ยังคงมีอยู่ นั่นคือการเรียงสับเปลี่ยนหมายถึงลำดับเช่นนั้น (ดังที่ได้กล่าวแล้ว) โดยที่สมาชิกแต่ละตัวปรากฏอย่างมากแค่หนึ่งครั้ง แต่ไม่ใช่สมาชิกทุกตัวในเซตที่นำมาใช้
สำหรับอีกแนวความคิดหนึ่งที่เกี่ยวข้องในการเรียงลำดับของสมาชิกที่ถูกเลือก ซึ่งการเรียงลำดับไม่มีความสำคัญ ดูเพิ่มที่ การจัดหมู่ (combination)
นิยาม > ในทฤษฎีกรุป

สมาชิกของการเรียงสับเปลี่ยนไม่จำเป็นต้องจัดเรียงอยู่ในอันดับเชิงเส้น หรือแม้กระทั่งไม่จำเป็นต้องเรียงลำดับก็ได้ ภายใต้การนิยามที่ปรับแต่งแล้วนี้ การเรียงสลับเปลี่ยนจึงเป็นฟังก์ชันหนึ่งต่อหนึ่งทั่วถึง (bijection) จากเซตจำกัดหนึ่งไปยังเซตตัวเอง กรณีเช่นนี้สามารถใช้ได้กับการนิยามกรุปของการเรียงสับเปลี่ยน ดูเพิ่มที่ กรุปเรียงสับเปลี่ยน (permutation group)
การนับจำนวนวิธีการเรียงสับเปลี่ยน

ในส่วนนี้จะกล่าวถึงเฉพาะตามแนวคิดดั้งเดิมในคณิตศาสตร์เชิงการจัดเท่านั้น นั่นคือการเรียงสับเปลี่ยนคือลำดับที่มีการจัดอันดับ ของสมาชิกที่ถูกเลือกจากเซตจำกัดโดยไม่มีการเลือกซ้ำ และไม่สำคัญว่าจะต้องใช้สมาชิกทุกตัว ตัวอย่างเช่น สมมติกำหนดให้เซตของตัวอักษร {C, E, G, I, N, R} การเรียงสับเปลี่ยนบางส่วนของเซตนี้ เช่น ICE, RING, RICE, NICER, REIGN และ CRINGE เป็นต้น หรือแม้แต่ RNCGI ซึ่งเป็นลำดับที่ไม่จำเป็นต้องมีคำที่มีความหมาย ส่วนคำว่า ENGINE ไม่เป็นการเรียงสับเปลี่ยนเพราะว่ามีสมาชิก E กับ N ซ้ำสองครั้ง
ถ้าให้ n แทนขนาดของเซต นั่นคือจำนวนสมาชิกที่มีในเซต การเรียงสับเปลี่ยนที่เป็นไปได้ที่ "ใช้สมาชิกทั้งหมดทุกตัว" ในครั้งแรกจะมีตัวเลือกทั้งหมด n ตัวสำหรับสมาชิกของลำดับตัวที่หนึ่ง และเมื่อสมาชิกตัวที่หนึ่งถูกเลือกไปแล้ว จะเหลือสมาชิก n − 1 ตัวสำหรับลำดับตัวที่สอง เมื่อสมาชิกถูกเลือกไปแล้วสองตัว การเรียงสับเปลี่ยนจึงสามารถเป็นไปได้
สมาชิกตัวถัดไปของลำดับก็เลือกได้ n − 2 วิธี, n − 3 วิธี ฯลฯ อย่างนี้เรื่อยไปจนเหลือสมาชิกตัวสุดท้ายในเซตเพียงตัวเดียว การเรียงสับเปลี่ยนที่ใช้สมาชิกทั้งหมดจึงเป็นไปได้
"!" คือ แฟกทอเรียล ในกรณีที่การเรียงสับเปลี่ยนไม่ได้ใช้สมาชิกทุกตัวในเซต กำหนดให้ r เป็นจำนวนสมาชิกที่ถูกเลือกจากเซต (0 ≤ r ≤ n) จำนวนตัวเลือกในการเรียงสับเปลี่ยนที่เป็นไปได้ จึงหยุดลงเมื่อได้สมาชิกครบ r ตัว ดังนี้
จำนวนที่หายไปคือ (n − r) × (n − r − 1) × … × 2 × 1 = (n − r)! นั่นคือเราต้องเอาจำนวนนี้ไปหารออกจาก n! จึงจะได้จำนวนวิธีที่เหลือ สรุปได้เป็น
เขียนแทนได้ด้วยสัญลักษณ์หลายแบบ เช่น  \mathbf {P} (n,r)\ ;\ _{n}\mathbf {P} _{r}\ ;\ \mathbf {P} _{r}^{n}\ ;\ (n)_{r}
ในกรณีที่ n = r สูตรดังกล่าวจะกลายเป็น
ด้วยเหตุผลว่า 0! = 1 เนื่องจาก 0! คือ ผลคูณว่างซึ่งจะเท่ากับ 1 เสมอ
การเรียงสับเปลี่ยนในทฤษฎีกรุป

ดังที่ได้อธิบายไว้แล้วในส่วนต้น การเรียงสับเปลี่ยนของเซตในทฤษฎีกรุป เป็นการจับคู่ (หรือฟังก์ชัน) แบบหนึ่งต่อหนึ่งทั่วถึง (bijection) จากเซตจำกัดไปบนเซตตัวเอง ดังนั้นการสร้างการเรียงสับเปลี่ยนของจำนวน 1 ถึง 10 จะแปลความหมายได้ว่าเป็นการจับคู่ของเซต {1, …, 10} ไปยังเซตเดิม เป็นต้น
การเรียงสับเปลี่ยนของเซตสามารถพิจารณาได้ว่าเป็นฟิลเทรชัน (filtration คือสายโซ่ของเซตย่อย) ตัวอย่างเช่นลำดับ {0, 1, 2} จะสมนัยกับฟิลเทรชัน {0} ⊂ {0, 1} ⊂ {0, 1, 2}
ดูเพิ่ม

การจัดหมู่
เอ็มเมอร์สัน อึมนังกากวา

| เอ็มเมอร์สัน อึมนังกากวา |
| --- | --- |
ภาพถ่ายอย่างเป็นทางการของเอ็มเมอร์สัน อึมนังกากวา

ประธานาธิบดีซิมบับเว คนที่ 3
อยู่ในวาระ
เริ่มดำรงตำแหน่ง  24 พฤศจิกายน 2017 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช หากใช้เป็นคริสต์ศักราช กรุณาใช้ แม่แบบ:Age in years and days )
รองประธานาธิบดี: Constantino Chiwenga
ก่อนหน้า: รอเบิร์ต มูกาบี
 
ข้อมูลส่วนบุคคล
เกิด: Dambudzo Mnangagwa  (1942-09-15) 15 กันยายน ค.ศ. 1942 (82 ปี) Shabani, เซาเทิร์นโรดีเชีย (Zvishavane, ซิมบับเวในปัจจุบัน)
บุตร: 9
ลายมือชื่อ: 

เอ็มเมอร์สัน อึมนังกากวา (อังกฤษ: Emmerson Dambudzo Mnangagwa; เกิด 15 กันยายน ค.ศ. 1942) เป็นนักการเมืองซิมบับเว ซึ่งดำรงตำแหน่งเป็นประธานาธิบดีซิมบับเวคนที่ 3 และคนปัจจุบัน เขาเป็นพันธมิตรเหนียวแน่นของรอเบิร์ต มูกาบี ประธานาธิบดีคนก่อนหน้า และสมาชิกอาวุโสของพรรครัฐบาล ZANU–PF อึมนังกากวาเป็นรองประธานาธิบดีซิมบับเวคนแรกตั้งแต่ปี ค.ศ. 2014 จนถูกปลดจากตำแหน่งในต้นเดือนพฤศจิกายน ค.ศ. 2017 ซึ่งก่อให้เกิดรัฐประหาร วันที่ 21 พฤศจิกายน ค.ศ. 2017 มูกาบีลาออก และอึมนังกากวาสาบานตนเป็นประธานาธิบดีเมื่อวันที่ 24 พฤศจิกายน ค.ศ. 2017
บรรยากาศของโลก

"อากาศ" เปลี่ยนทางมาที่นี่  สำหรับความหมายอื่น ดูที่ อากาศ (แก้ความกำกวม)
ภาพถ่ายชั้นบรรยากาศของโลกจากสถานีอวกาศนานาชาติ
บรรยากาศของโลก คือ อากาศที่ห่อหุ้มโลกอยู่โดยรอบ โดยมีขอบเขตนับจากระดับน้ำทะเลขึ้นไปประมาณ 1,000 กิโลเมตร ที่บริเวณใกล้ระดับน้ำทะเลอากาศจะมีความหนาแน่นมากและความหนาแน่นของอากาศจะลดลงเมื่อสูงขึ้นไปจากระดับน้ำทะเล
ความสำคัญ

ให้แก๊สออกซิเจนแก่สิ่งมีชีวิตในโลกเพื่อใช้ในกระบวนการหายใจและดำรงชีวิต
ช่วยปรับอุณหภูมิบนพื้นผิวโลกให้เหมาะสมต่อการดำรงชีวิต เพื่อให้สิ่งมีชีวิตสามารถดำรงชีวิตอยู่ได้
ช่วยป้องกันอันตรายจากรังสีและอนุภาคต่าง ๆ ที่มาจากนอกโลก
องค์ประกอบ

บรรยากาศของโลกมีองค์ประกอบที่สำคัญ 3 ส่วน ดังนี้
แก๊ส  อากาศจัดเป็นแก๊ส ซึ่งแก๊สต่าง ๆ ถือเป็นองค์ประกอบสำคัญของบรรยากาศ เป็นสารละลายหรือสารเนื้อเดียว มีตัวทำละลายคือ แก๊สไนโตรเจนปริมาณร้อยละ 78.08 โดยปริมาตร ส่วนตัวละลายคือ แก๊สออกซิเจนปริมาณร้อยละ 20.95, แก๊สอาร์กอนปริมาณร้อยละ 0.93, แก๊สคาร์บอนไดออกไซด์ปริมาณร้อยละ 0.03 และแก๊สอื่น ๆ ปริมาณร้อยละ 0.01 โดยปริมาตร
ไอน้ำ  เกิดจากการระเหยของน้ำจากแหล่งต่าง ๆ การระเหยของน้ำจะมีปริมาณขึ้นอยู่กับ อุณภูมิ พื้นที่ผิวหน้าและปริมาณไอน้ำในอากาศ
อนุภาค เกิดจากอนุภาคที่เป็นของแข็ง ซึ่งอนุภาคในอากาศอาจแยกได้จากอนุภาคที่เกิดขึ้นจากแหล่งกำเนิดโดยตรงและแพร่กระจายสู่บรรยากาศ
องค์ประกอบ > องค์ประกอบอากาศ

ไนโตรเจน (N2) ปริมาณของไนโตรเจนในอากาศมี 78.08%มีคุณสมบัติไม่ทำปฏิกิริยาเคมีกับสารอื่น แต่เมื่ออะตอมเดี่ยวของมันแยกออกมา รวมเข้าเป็นองค์ประกอบของสารอื่น เช่น สารไนเตรท จะมีบทบาทสำคัญต่อสิ่งมีชีวิต
ออกซิเจน (O2) ปริมาณของออกซิเจนในอากาศมี 20.95%เป็นผลผลิตจากการสังเคราะห์แสงของพืช สาหร่าย แพลงตอน และสิ่งมีชีวิต มีความว่องไวในการทำปฏิกิริยากับสารอื่น และช่วยให้ไฟติด ถ้าปริมาณของออกซิเจนในอากาศมี 35% โลกทั้งดวงจะลุกไหม้ติดไฟ ดังนั้นสิ่งมีชีวิตบนโลกจึงวิวัฒนาการให้มีสัตว์ ซึ่งใช้ออกซิเจนในการเผาผลาญธาตุอาหาร และคายก๊าซคาร์บอนไดออกไซด์ออกมา
อาร์กอน (Ar) ปริมาณของอาร์กอนในอากาศมี 0.93%เป็นก๊าซเฉื่อยไม่ทำปฏิกิริยากับธาตุอื่น เกิดขึ้นจากการสลายตัว (ซากกัมมันตภาพรังสี) ของธาตุโปแตสเซียมภายในโลก
คาร์บอนไดออกไซด์ (CO2) มีอยู่ในบรรยากาศเพียง 0.03% แต่เป็นสิ่งจำเป็นสำหรับสิ่งมีชีวิต เนื่องจากแก๊สเรือนกระจกมีคุณสมบัติในการดูดกลืนรังสีอินฟราเรดซึ่งแผ่ออกจากโลก ทำให้โลกอบอุ่น อุณหภูมิของกลางวันและกลางคืนไม่แตกต่างจนเกินไป นอกจากนั้นก๊าซคาร์บอนไดออกไซด์ยังเป็นแหล่งอาหารของพืช
แก็สและฝุ่นอื่น ๆในอากาศมีปริมาณเพียง 0.01%
การแบ่งชั้นบรรยากาศ

บรรยากาศไม่ได้แบ่งเป็นชั้นที่มองเห็นได้ แต่จากการศึกษาของนักวิทยาศาสตร์สามารถแบ่งชั้นบรรยากาศได้เป็น 5 ชั้น ดังนี้
1. โทรโพสเฟียร์ (troposphere)  เป็นชั้นบรรยากาศที่อยู่สูงจากพื้นดินขึ้นไปประมาณ 0-10 กม. อุณหภูมิจะค่อยๆลดลงตามระดับความสูง และเป็นชั้นที่เกี่ยวข้องกับสภาพอากาศด้วย
มีปรากฏการณ์ที่สำคัญ คือ ลม เมฆ พายุ หิมะ
2. สตราโทสเฟียร์ (stratosphere)  เป็นชั้นที่มีเสถียรภาพที่สุด มีความสูงตั้งแต่ 10-50 กม. อุณหภูมิในระดับล่างของชั้นนี้จะคงที่จนถึงระดับความสูง 20 กม. จากนั้นอุณหภูมิจะค่อย ๆ สูงขึ้น ชั้นนี้เป็นชั้นที่เครื่องบินจะบินเพราะไม่มีความแปรปรวนของสภาพอากาศและเครื่องบินทั้งหมดที่บินในชั้นจะนี้จะเป็นเครื่องบินไอพ่น บรรยากาศมีแก๊สโอโซนอยู่มากซึ่งจะช่วยสกัดแสงอัลตร้าไวโอเรต (UV) จาก ดวงอาทิตย์ไม่ให้มาถึงพื้นโลกมากเกินไป
3. มีโซสเฟียร์ (mesosphere)  เป็นช่วงบรรยากาศที่อยู่สูงจากพื้นดินในช่วง 50-80 กม.อุณหภูมิลดลงตามระดับความสูง อาจรวมเรียกบรรยากาศชั้นโทรโพสเฟียร์ สตราโทสเฟียร์ และมีโซสเฟียร์ว่า โฮโมสเฟียร์
4. เทอร์โมสเฟียร์ (thermosphere)  ตั้งแต่ 80-600 กม. อุณหภูมิจะสูงขึ้นอย่างรวดเร็วในช่วงแรกแล้วอัตราการสูงขึ้นจะลดลง อุณหภูมิจะอยู่ระหว่าง 227-1,727 องศา มีอากาศเบาบางมาก และมีแก๊สต่าง ๆ ซึ่งอยู่ในลักษณะที่เป็นอนุภาคประจุไฟฟ้าเรียกว่า ไอออน สามารถสะท้อนคลื่นวิทยุบางชนิดได้ อาจเรียกบรรยากาศในชั้นนี้ว่า ไอโอโนสเฟียร์ (ionosphere)
5. เอกโซสเฟียร์ (exosphere)  เริ่มตั้งแต่ 600 กม.จากผิวโลกขึ้นไป บรรยากาศชั้นนี้เจือจางมากจนไม่ถือว่าเป็นส่วนหนึ่งของชั้นบรรยากาศ องค์ประกอบส่วนใหญ่เป็นแก๊สไฮโดรเจนและฮีเลียม ไม่มีรอยต่อที่ชัดเจนระหว่างบรรยากาศกับอวกาศ มีอุณหภูมิประมาณ 726 องศาเซลเซียส ถึงแม้อุณหภูมิจะสูง แต่ก็ไม่ได้ร้อนจนเกินไป
ดูเพิ่ม

ความกดอากาศ
ความหนาแน่นอากาศ
บรรยากาศ
การแบ่งชั้นบรรยากาศ
ชั้นบรรยากาศต่าง ๆ ของโลก
ชเต็ฟฟานีแห่งโฮเอินท์ซ็อลเลิร์น-ซีคมาริงเงิน

| ชเต็ฟฟานีแห่งโฮเอินท์ซ็อลเลิร์น-ซีคมาริงเงิน |
| --- | --- |
 ชเตฟานี โยเซฟา ฟรีเดอริเคอ วิลเฮลมีน อันโทเนีย สมเด็จพระราชินีชเตฟานีแห่งโปรตุเกสและอัลเกรฟ

เจ้าหญิงแห่งโฮเอินโซลเลิร์น-ซิกมาริงเงิน  สมเด็จพระราชินีแห่งโปรตุเกสและอัลเกรฟ
ประสูติ: 15 กรกฎาคม พ.ศ. 2380 โฮเอินโซลเลิร์น-ซิกมาริงเงิน
สวรรคต: 17 กรกฎาคม พ.ศ. 2402 (22 ปี) ราชอาณาจักรโปรตุเกส
พระราชสวามี: พระเจ้าเปดรูที่ 5 แห่งโปรตุเกส
สมเด็จพระราชินีชเตฟานีแห่งโปรตุเกสและอัลเกรฟ
ราชวงศ์: โฮเอินโซลเลิร์น-ซิกมาริงเงิน
พระราชบิดา: คาร์ล อันโทน เจ้าชายแห่งโฮเอินโซลเลิร์น
พระราชมารดา: เจ้าหญิงโยเซฟินแห่งบาเดิน
ลายพระอภิไธย: 
ชเตฟานี โยเซฟา ฟรีเดอริเคอ วิลเฮลมีน อันโทเนีย แห่งโฮเอินโซลเลิร์น-ซิกมาริงเงิน (เยอรมัน: Stephanie Josepha Friederike Wilhelmine Antonia von Hohenzollern-Sigmaringen) เป็นเจ้าหญิงเยอรมันซึ่งอภิเษกสมรสเข้าสู่พระราชวงศ์โปรตุเกสและอัลเกรฟ และได้ขึ้นเป็นพระราชีนีในพระเจ้าเปดรูที่ 5 แห่งโปรตุเกส
พระราชประวัติ

ชเตฟานีแห่งโฮเอินโซลเลิร์น-ซิกมาริงเงิน สมเด็จพระราชินีแห่งโปรตุเกสและอัลเกรฟ ทรงมีพระนามเดิมว่า เจ้าหญิงสตฟานีแห่งโฮเอินโซลเลิร์น-ซิกมาริงเงิน ประสูติเมื่อวันที่ 15 กรกฎาคม พ.ศ. 2380 ณ โฮเอินโซลเลิร์น-ซิกมาริงเงิน เป็นพระบุตรพระองค์ที่ 2 และพระธิดาพระองค์แรกใน คาร์ล อันโทน เจ้าชายแห่งโฮเอินโซลเลิร์น และ  เจ้าหญิงโยเซฟินแห่งบาเดิน โดยพระองค์ทรงเป็นพระภคินีใน สมเด็จพระเจ้าคาโรลที่ 1 แห่งโรมาเนีย
อภิเษกสมรสและสวรรคต

เจ้าหญิงชเตฟานีทรงเษกสมรสกับ พระเจ้าเปดรูที่ 5 แห่งโปรตุเกส เมื่อวันที่ 29 เมษายน พ.ศ. 2401 โดยทรงรับพระราชทานพระราชอิสริยยศเป็น สมเด็จพระราชินีแห่งโปรตุเกสและอัลเกรฟ พระองค์ทรงประชวรด้วยโรคคอตีบและเสด็จสวรรคตเมื่อวันที่ 17 กรกฎาคม พ.ศ. 2402 หลังจากวันครบรอบพระชนมายุปีที่ 22 พรรษาได้เพียง 2 วัน โดยไม่ทรงมีพระราชบุตร ในขณะที่ พระเจ้าเปดรูที่ 5 แห่งโปรตุเกส ก็ไม่ทรงอภิเษกสมรสกับผู้ใดอีกและเสด็จสวรรคตด้วยโรคอหิวาตกโรค เมื่อวันที่ 11 พฤศจิกายน พ.ศ. 2404
| ด ค กคู่อภิเษกสมรสในพระมหากษัตริย์โปรตุเกส |
| --- | --- |
 Matilda of Savoy (1146–1157)  ด็อลซาแห่งอารากอน (1185–1198)  อูร์รากาแห่งกัสติยา (1211–1220)  Mécia Lopes de Haro (1246–1248)  Matilda II, Countess of Boulogne (1248–1253)  Beatrice of Castile (1253–1279)  อีซาเบลแห่งอารากอน (1282–1325)  Beatrice of Castile (1325–1357)  อิเนส เด กัสโตร (หลังสิ้นพระชนม์)  Leonor Teles (1372–1383)  ฟิลิปปาแห่งแลงคาสเตอร์ (1387–1415)  เลโอนอร์แห่งอารากอน (1433–1438)  อีซาแบลแห่งกูอิงบรา (1447–1455)  Joanna la Beltraneja (1475–1479)  Eleanor of Viseu (1481–1495)  อิซาเบลแห่งอารากอน (1497–1498)  Maria of Aragon (1500–1517)  เอเลนอร์แห่งออสเตรีย (1518–1521)  Catherine of Austria (1525–1557)  มาร์กาเร็ตแห่งออสเตรีย (1598–1611)  เอลิซาเบธแห่งฝรั่งเศส (1621–1640)  Luisa de Guzmán (1640–1656)  มาเรีย ฟรานซิสกาแห่งซาวอย (1666–1668); (1683)  Maria Sophia of Neuburg (1687–1699)  Maria Anna of Austria (1708–1750)  มาเรียนา บิกโตเรียแห่งสเปน (1750–1777)  การ์โลตา โคอากีนาแห่งสเปน (1816–1826)  มาเรีย ลีโอโพลดีนาแห่งออสเตรีย (1826)  โอกุสต์ เดอ โบอาร์แน (1835)  เฟอร์นันโดแห่งซัคเซิน-โคบูร์กและโกทา (1836–1837)  ชเตฟานีแห่งโฮเอินโซลเลิร์น-ซิกมาริงเงิน (1858–1859)  Maria Pia of Savoy (1862–1889)  Amélie of Orléans (1889–1908) 
"ตัวเลข" หลังพระนาม หมายถึง ปี ค.ศ. ที่ทรงเป็นสมเด็จพระราชินีแห่งโปรตุเกส
เอ็มลีน ฮิวส์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เอ็มลีน วอลเตอร์ ฮิวส์
วันเกิด:  28 สิงหาคม ค.ศ. 1947(1947-08-28)
สถานที่เกิด:  บาร์โรว์อินเฟอร์เนส, อังกฤษ
วันเสียชีวิต:  9 พฤศจิกายน ค.ศ. 2004(2004-11-09) (57 ปี)
สถานที่เสียชีวิต:  เชฟฟีลด์, อังกฤษ
ตำแหน่ง:  กองหลัง, กองกลาง
สโมสรอาชีพ*
| ปี |  ทีม |  ลงเล่น |  (ประตู) |
| 1964–1967 |  แบล็กพูล |  28 |  (0) |
| 1967–1979 |  ลิเวอร์พูล |  474 |  (35) |
| 1979–1981 |  วุลเวอร์แฮมป์ตันวอนเดอเรอส์ |  58 |  (2) |
| 1981–1983 |  รอเทอรัมยูไนเต็ด |  56 |  (6) |
| 1983 |  ฮัลล์ซิตี |  9 |  (0) |
| 1983 |  แมนฟิลด์ทาวน์ |  0 |  (0) |
| 1983–1984 |  สวอนซีซิตี |  7 |  (0) |
| รวม |   |  632 |  (43) |
ทีมชาติ
| 1967–1970 |  อังกฤษ ยู-23 |  8 |  (1) |
| 1969–1980 |  อังกฤษ |  62 |  (1) |
จัดการทีม
1981–1983:  รอเทอรัมยูไนเต็ด
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เอ็มลีน วอลเตอร์ ฮิวส์ (อังกฤษ: Emlyn Walter Hughes; 28 สิงหาคม ค.ศ. 1947 - 9 พฤศจิกายน ค.ศ. 2004) OBE เป็นอดีตนักฟุตบอลชาวอังกฤษ เขาเริ่มต้นอาชีพในปี ค.ศ. 1964 ที่แบล็กพูล ก่อนจะย้ายไปลิเวอร์พูลในปี ค.ศ. 1967 เขาลงเล่นให้กับลิเวอร์พูล 665 นัด และเป็นกัปตันทีมคว้าแชมป์ลีก 3 สมัย และแชมป์เอฟเอคัพ ในทศวรรษที่ 1970 ต่อมาเขาคว้าแชมป์ยูโรเปียนคัพ 2 สมัย ครั้งแรกในปี ค.ศ. 1977 และแชมป์ยูฟ่าคัพ 2 สมัย ฮิวส์ได้รับรางวัลนักฟุตบอลแห่งปีของสมาคมผู้สื่อข่าวฟุตบอล ในปี ค.ศ. 1977 ฮิวส์คว้าแชมป์ทุกถ้วยภายในประเทศด้วยการคว้าแชมป์ลีกคัพกับวุลเวอร์แฮมป์ตันวอนเดอเรอส์ ในปี ค.ศ. 1980 นอกเหนือจากวูล์ฟส์แล้ว เขายังเล่นให้กับ รอเทอรัมยูไนเต็ด, ฮัลล์ซิตี, แมนส์ฟีลด์ทาวน์ และ สวอนซีซิตี ฮิวส์ติดทีมชาติอังกฤษ 62 นัด ยิงได้ 1 ประตูซึ่งเขาเป็นกัปตันทีม
หลังจากเกษียณจากวงการฟุตบอล เขาทำงานเป็นสื่อ ส่วนใหญ่กับบีบีซี โดยเขาได้รับพระราชทานเครื่องราชอิสริยาภรณ์ชั้น OBE ในปี ค.ศ. 1980 ในฐานะที่เขาทำคุณประโยชน์ทางด้านกีฬา ฮิวส์เสียชีวิตด้วยโรคเนื้องอกในสมอง เมื่ออายุ 57 ปี ในปี ค.ศ. 2004
ชีวิตวัยเด็ก

เอ็มลิน ฮิวส์ เป็นลูกชายของ เฟร็ด ฮิวส์ อดีตนักรักบี้มืออาชีพ
เอ็มมาแห่งนอร์ม็องดี

| เอ็มมาแห่งนอร์ม็องดี |
| --- | --- |

สมเด็จพระราชินีแห่งอังกฤษ
ดำรงพระยศ: ค.ศ. 1002-ค.ศ. 1016 (พระเจ้าเอเธล์เรด) ค.ศ. 1017-ค.ศ. 1035 (พระเจ้าคานูท)

ประสูติ: ราว ค.ศ. 985
สิ้นพระชนม์: 6 มีนาคม ค.ศ. 1052 (ประมาณ 67 พรรษา) วินเชสเตอร์ อังกฤษ
คู่อภิเษก: สมเด็จพระเจ้าเอเธล์เรดที่ 2 แห่งอังกฤษ สมเด็จพระเจ้าคานูทมหาราช
พระบุตร: สมเด็จพระเจ้าเอ็ดเวิร์ดผู้สารภาพ สมเด็จพระเจ้าฮาร์ธาคานูท
พระบิดา: ริชาร์ดผู้ไม่กลัวใคร ดยุคแห่งนอร์มังดี
พระมารดา: กันนอรา ดัชเชสแห่งนอร์มังดี
เอ็มมาแห่งนอร์ม็องดี สมเด็จพระราชินีแห่งอังกฤษ เดนมาร์ก และนอร์เวย์ (อังกฤษ: Emma of Normandy) (ราว ค.ศ. 985 - 6 มีนาคม ค.ศ. 1052)
เอ็มมาแห่งนอร์ม็องดีประสูติราว ค.ศ. 985 เป็นพระธิดาของริชาร์ดผู้ไม่กลัวใคร ดยุคแห่งนอร์ม็องดี (Richard the Fearless) และกันนอรา ดัชเชสแห่งนอร์ม็องดี เป็นพระราชินีในสมเด็จพระเจ้าเอเธล์เรดที่ 2 แห่งอังกฤษ ระหว่างค.ศ. 1002 ถึง ค.ศ. 1016 และมีพระราชโอรสกับพระเจ้าเอเธล์เรดผู้ต่อมาขึ้นครองราชย์เป็นพระสมเด็จพระเจ้าเอ็ดเวิร์ดผู้สารภาพ ต่อมาทรงเสกสมรสกับสมเด็จพระเจ้าคานูทมหาราชและเป็นพระราชินีระหว่าง ค.ศ. 1017 ถึง ค.ศ. 1035 และมีพระราชโอรสผู้ต่อมาขึ้นครองราชย์เป็นสมเด็จพระเจ้าฮาร์ธาคานูท เอ็มมาแห่งนอร์ม็งดีเป็นพระอัยยิกาของ สมเด็จพระเจ้าวิลเลียมที่ 1 แห่งอังกฤษ เอ็มมาสิ้นพระชนม์เมื่อ 6 มีนาคม ค.ศ. 1052 ที่วินเชสเตอร์ อังกฤษ
พระธาตุขามแก่น

พระธาตุขามแก่น เป็นปูชนียสถานสำคัญของจังหวัดขอนแก่น และเป็นที่เคารพสักการะของชาวจังหวัดขอนแก่น ตั้งอยู่ในบริเวณ วัดเจติยภูมิ บ้านขาม ตำบลบ้านขาม อำเภอน้ำพอง อยู่ห่างจากจังหวัดขอนแก่นประมาณ 30 กิโลเมตร เดินทางไปตามถนนสายขอนแก่น-กาฬสินธุ์ เลี้ยวซ้ายที่หลักกิโลเมตรที่ 12 บ้านโคกสี เป็นถนนลาดยางตลอด มีป้ายบอกทางไปพระธาตุ ขามแก่นเป็นระยะ ๆ จนถึงองค์พระธาตุ
พระธาตุขามแก่น
ลักษณะสถาปัตยกรรม

พระธาตุขามแก่น มีฐานกว้างผายออกเป็นรูปทรงสี่เหลี่ยมจัตุรัส เป็นฐานบัวคว่ำ 2 ชั้น ต่อด้วยเรือนธาตุซึ่งมีลักษณะเป็นบัวเหลี่ยมซ้อนกัน 2 ชั้น ปลียอดทำเป็น 3 ชั้น แต่ละชั้นเรียวไปสู่ยอด ระหว่างชั้นของยอดกรวยต่อเชื่อมด้วยบัวรัดเกล้า ส่วนยอดพระธาตุมีฉัตรโลหะ 5 ชั้น ความสูงจากพื้นดินถึงยอดฉัตรประมาณ 25 เมตร พระธาตุมีกำแพงแก้ว สูงประมาณ 1.20 เมตร ล้อมรอบ กำแพงแก้วห่างจากองค์พระธาตุโดยเฉลี่ย 2.30 เมตร ทุกด้านมีประตูเข้าออก ด้านทิศเหนือ 2 ช่อง และทิศใต้ 2 ช่อง กว้างช่องละ 1 เมตร ฐานกว้างด้านละ 11 เมตร กำหนดอายุราวพุทธศตวรรษที่ 24-25 สมัยวัฒนธรรมล้านช้าง
ประเพณี

งานฉลองและนมัสการพระธาตุขามแก่น ในวันขึ้น 15 ค่ำ เดือน 6 การสักการะ ใช้ธูป เทียน ดอกไม้ ขันแปดเก้า
เอ็มแอลบีเดอะโชว์ 20

| เอ็มแอลบีเดอะโชว์ 20 |
| --- | --- |

ผู้พัฒนา: เอ็สไออีแซนดีเอโกสตูดิโอ
ผู้จัดจำหน่าย: โซนี่อินเตอร์แอ็กทีฟเอ็นเตอร์เทนเมนต์
ชุด: เอ็มแอลบี: เดอะโชว์
เครื่องเล่น: เพลย์สเตชัน 4
วางจำหน่าย: 17 มีนาคม 2020 13 มีนาคม 2020 (วางจำหน่ายก่อน)
แนว: กีฬา
รูปแบบ: ผู้เล่นคนเดียว, หลายผู้เล่น
เอ็มแอลบีเดอะโชว์ 20 (อังกฤษ: MLB The Show 20) เป็นวิดีโอเกมแนวกีฬา พัฒนาโดยเอ็สไออีแซนดีเอโกสตูดิโอ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ ที่ได้สร้างจากเมเจอร์ลีกเบสบอล (MLB) โดยตัวเกมเป็นเกมที่สิบห้าของแฟรนไชส์ เอ็มแอลบี: เดอะโชว์ ตัวเกมวางจำหน่ายเป็นทางการในวันที่ 17 มีนาคม 2020 แต่ลูกค้าที่สั่งซื้อล่วงหน้าทางดิจิทัลจะได้เล่นก่อนในวันที่ 13 มีนาคม โดยจาเวียร์ บาแอซ ตำแหน่งอินฟิลเดอร์จากทีมชิคาโกคับส์ปรากฏอยู่บนปกเกมนี้
เอ็มบีโอ

| เอ็มบีโอ |
| --- | --- |
บริษัทแม่: จีเอ็มเอ็มมิวสิก
ก่อตั้ง: ตุลาคม 2015; 9 ปีที่แล้ว (2015-10)
แนวเพลง: ป็อป แดนซ์ป็อป ป็อปร็อก แร็ปร็อก แร็ปเมทัล นูเมทัล เฮฟวี่เมทัล
ประเทศต้นกำเนิด: ประเทศไทย
ที่ตั้ง: เลขที่ 50 ถนนอโศกมนตรี แขวงคลองเตยเหนือ เขตวัฒนา กรุงเทพมหานคร 10110
เอ็มบีโอ ทีน เอ็นเตอร์เทนเมนท์ หรือที่นิยมเรียกกันโดยทั่วไปว่า เอ็มบีโอ (อังกฤษ: MBO Teen Entertainment, Embryo Teen Entertainment) เป็นค่ายเพลงสำหรับวัยรุ่นสัญชาติไทยในเครือบริษัท จีเอ็มเอ็ม แกรมมี่ จำกัด (มหาชน) ก่อตั้งขึ้นเมื่อวันที่ 1 ตุลาคม พ.ศ. 2558 ภายใต้การบริหารของคุณหทัย ศราวุฒิไพบูลย์ อดีตผู้บริหารและอดีตทีมงานจากค่ายกามิกาเซ่
เอ็มบีโอได้เปิดตัวต่อสาธารณชนเป็นครั้งแรก เมื่อวันที่ 20 ตุลาคม พ.ศ. 2558 ด้วยการเผยแพร่วีดีโอคลิปเปิดตัวสมาชิกรุ่นแรกจำนวน 11 คน ผ่านทางเว็บไซต์ยูทูบ ก่อนที่ในเดือนพฤศจิกายนปีเดียวกัน เอ็มบีโอได้ประกาศรับสมัครวัยรุ่นที่มีความสนใจเข้าเป็นสมาชิกในสังกัด ในชื่อโครงการว่า "MBO THE AUDITION หน้าใหม่ พร้อมเกิด" ซึ่งต่อมาก็มีการพัฒนาเป็นรายการ MBO The Idol Game หน้าใหม่..พร้อมเกิด เริ่มออกอากาศครั้งแรกเมื่อวันที่ 22 พฤษภาคม พ.ศ. 2559 ซึ่ง ชิษณุชา ตันติเมธ เป็นผู้ชนะในรายการครั้งนั้น คู่ขนานกัน เอ็มบีโอยังผลิตคลิปวีดีโอสั้นเนื้อหาขำขันภายใต้ชื่อ "คลิปฮาเฮ" และ "Like นิด Share หน่อย ไม่งั้นนอยด์" เผยแพร่ทางยูทูบอีกด้วย
หลังรายการดังกล่าวเสร็จสิ้นลง เอ็มบีโอได้ผลิตละครชุดขึ้นมาเป็นครั้งแรกในช่วงเดือนกันยายนปีเดียวกัน ในชื่อ เป็ดIdol ออกอากาศช่วงเย็นวันอาทิตย์ก่อนเคารพธงชาติ โดยก่อนหน้านั้นสมาชิกเอ็มบีโอเคยร่วมแสดงในละครชุด Love Rhythms ตอน "อยากจะร้องดังดัง" ซึ่งผลิตโดย จีเอ็มเอ็มบราโว มาแล้ว
สมาชิก > สมาชิกในปัจจุบัน

ภีม (ธนบดี ใจเย็น)
แพม (เปมิกา สุขสวี)
นินน่า (ญาณิน โอภาสสถาวร)
อดีตสมาชิก

เบลล์ (ธนาภา ปางพุฒิพงศ์) (ออกจากสังกัด 2559)
ป่าน (ปณิพร อินทรา) (ออกจากสังกัด 2560)
พลอยชมพู (ญานนีน ภารวี ไวเกล) (ออกจากสังกัด 2561) ย้ายไป ยูนิเวอร์แซลมิวสิกกรุป
มิว (ชิษณุชา ตันติเมธ) (ออกจากสังกัด 2561) ย้ายไป ไวท์มิวสิก (เครือจีเอ็มเอ็ม แกรมมี่)
ไอเฟล (คริษฐ์ เฉิน) (ออกจากสังกัด 2561)
ตอง (ศุภณัฐ สุดจินดา) (ออกจากสังกัด 2562)
โบลิ่ง (กุลิสรา นุตวงษ์) (ออกจากสังกัด 2562)
เอ็มม่า (เอมิกา กร้านท์) (ออกจากสังกัด 2563)
ก๊อต (พงศธร เลียวรักษ์โอฬาร) (ออกจากสังกัด 2563)
จีน่า ดี (ณัฐชา เดอซูซ่า) (ออกจากสังกัด 2563)
นุ่น (ธัญญพัทธ์ อินยาวิเลิศ) (ออกจากสังกัด 2563)
ริซ่า (เมริซ่า แอน วอนสัน) (ออกจากสังกัด 2563)
จิด้า (จิดาภา ศิริบัญชาวรรณ) (ออกจากสังกัด 2564)
แบมแบมหรือดับเบิลแบม (นีวิรินทน์ ลิ่มกังวาฬมงคล)  (ออกจากสังกัด 2564) ย้ายไปค่าย marr (เครือเลิฟอีส)